**Rīgas atklātās meistarsacīkstes daudzdienu velobraucienā
jauniešiem un jaunietēm 2025 nolikums**

1. **Vispārīgie jautājumi**
2. Rīgas atklātās meistarsacīkstes daudzdienu velobraucienā jauniešiem un jaunietēm 2025 (turpmāk – Sacensības) tiek organizētas ar mērķi popularizēt riteņbraukšanas sporta veidu un piesaistīt jaunatni aktīvām sporta nodarbībām. Noskaidrot labākos šosejas riteņbraucējus jauniešu grupā.
3. Sacensības organizē Rīgas Riteņbraukšanas skola (turpmāk - RRS). Atbildīgais par Sacensībām Artūrs Kozulis +371 27116720, akozulis@edu.riga.lv.
4. Sacensības notiek saskaņā ar UCI Starptautiskās Riteņbraukšanas savienības (turpmāk – SRS) noteikumiem.
5. Sacensības tiesā Latvijas Riteņbraukšanas federācijas licencēti tiesneši.
6. Sacensību nolikums (turpmāk – Nolikums), starta laiki un rezultāti tiek publicēti RRS tīmekļvietnē [www.veloskola.lv](http://www.veloskola.lv) un bulta.lv/rrs.
7. **Sacensību norises vieta un laiks**
8. Sacensības notiek no 2025. gada 21.augusta līdz 2025. gada 23.augustam:
	1. 21. augustā plkst. 12.00 Mežaparkā, Rīgā;
	2. 22. augustā plkst. 11.30 Biķernieku kompleksajā sporta bāzē, S.Eizenšteina ielā 16, Rīgā (turpmāk – Biķernieki);
	3. 23. augustā plkst. 10.00 Fischer slēpošanas centrā, Puķu ielā 4, Siguldā;
	4. 23. augustā plkst. 17.00 Siguldas bobsleja-kamaniņu trasē, Siguldā.
9. **Sacensību dalībnieki, pieteikšana Sacensībām un nosacījumi**
10. Sacensībās var piedalīties Latvijas Riteņbraukšanas federācijas un citu valstu nacionālo federāciju licencēti riteņbraucēji – 2009./2010.gadā dzimuši jaunieši un 2011.gadā dzimuši zēni (turpmāk – Jaunieši) un 2007./2008.gadā dzimušas juniores, 2009./2010.gadā dzimušas jaunietes un 2011.gadā dzimušas meitenes (turpmāk – Jaunietes) kopā saukti – Dalībnieki.
11. Iepriekšēja pieteikšanās, reģistrējoties bulta.lv/rrs līdz 2025. gada 19. augustam plkst. 23.59. Pēc norādītā termiņa pieteikumi netiks pieņemti
12. Komandas sastāvā Jauniešiem uz visiem etapiem – 5 dalībnieki (minimālais skaits 3 dalībnieki) un 2 no apkalpojošā personāla (treneris un mehāniķis). Pārējie dalībnieki – juniores, jaunietes, meitenes un zēni startē individuāli.
13. Sacensībās Dalībniekiem jāievēro šosejas velosipēda pārnesuma ierobežojums 7m70 cm, izņemot 2007./2008.gadā dzimušas juniores brauc bez ierobežojumiem.
14. Par Dalībnieku veselības stāvokli un sportisko sagatavotību atbildīgi vecāki vai personas, kas realizē Dalībnieka aizgādību, organizācija vai izglītības iestāde, kuru pārstāv Dalībnieks vai Dalībnieks, kurš sasniedzis 18 gadu vecumu (turpmāk – Pārstāvji).
15. Izdevumus, kas saistīti ar dalību Sacensībās, sedz komandējošā organizācija vai Dalībnieks.
16. Ja Dalībnieka velosipēdam ir tehnisks defekts, tad ir jāpārvietojas uz ceļa labo pusi un jāpaceļ roka.
17. Pēc Sacensībām, laika uzskaites čips un Dalībnieka numurs jānodod Sacensību organizatoram, nozaudēšanas vai neatgriešanas gadījumā, Pārstāvim tiek piemērots sods
50 EUR.
18. Sacensībās var tikt veikta dopinga kontrole.
19. Sacensību organizatoriem ir tiesības Nolikumā veikt izmaiņas (piem. laika apstākļi, asfalta kvalitāte trases apļos utml.), par kurām tiks paziņots atsevišķi RRS mājas lapā [www.veloskola.lv](http://www.veloskola.lv).
20. Piedaloties Sacensībās, iesaistītās personas dod savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/vai video attēli var tikt publicēti RRS tīmekļvietnē (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.
21. Sacensību organizatori nav atbildīgi par Dalībnieku iespējamām traumām vai veselības traucējumiem Sacensību laikā.
22. **Sacensību programma**
23. Pārstāvju sanāksme 2025.gada 21.augustā plkst. 11:00 Mežaparkā (57.01069738018071, 24.139918833921183). Dalībnieku reģistrēšanās sacensībām un numuru izsniegšana no plkst. 10:00 līdz 12:00 sacensību dienā.

**21.08.2025.** 1.etaps – Starts plkst.12:00 – individuālais brauciens **10.5 km** ( apļi x 3.5 km), Mežaparkā.

**22.08.2025**. 2.etaps – Starts plkst.11:30 grupas brauciens Jaunietēm **38.5 km** (7 apļi x 5,5km - starpfiniši 2,4 un 6 aplī), starts plkst.14:00 Jauniešiem **60.5 km** (11 apļi x 5,5 km – starpfiniši 3,5 un 8 aplī), Biķerniekos.

**23.08.2025.** 3.etaps – Starts plkst. 10:00 Jaunietēm grupas brauciens **21 km** (15 apļi x 1,4 km - starpfiniši 4, 8 un 12 aplī), starts plkst. 11:30 Jauniešiem grupas brauciens **35 km** (25 apļi x 1,4 km - starpfiniši 5, 10, 15 un 20 aplī), Fischer slēpošanas centrā. Iespējami braucieni divās vai vairāk grupās atkarībā no dalībnieku skaita.

**23.08.2025.** 4.etaps – Starts plkst. 17:00 Siguldas bobsleja-kamaniņu trases lejā **1 km** kalnā brauciens (individuālais brauciens), finišs Siguldas bobsleja-kamaniņu trases augšā.

1. **Vērtēšana**
2. Komandu vērtējumā katrā etapā vērtē 3 labāko Dalībnieku laika summu.
3. Kopvērtējumā individuāli uzvar Dalībnieks, kuram mazāka visu etapa laika summa.
4. Komandu kopvērtējumā uzvar komanda, kurai mazāka visu etapu laika summa.
5. Aktīvākā riteņbraucēja Jaunietis un Jauniete nosaukumu izcīna Dalībnieks, kuram lielāka punktu summa. Ja punktu summa vienāda, tad Aktīvākā riteņbraucēja nosaukumu izcīna Dalībnieks, kuram augstāka vieta individuālajā vērtējumā.
6. Individuālajos braucienos Dalībnieki startē ar 1 minūtes intervālu. Dalībniekam, kurš cietis nelaimes gadījumā (divriteņa defekts, kritiens) un nav spējīgs pabeigt distanci, tiek piešķirts sliktākais finiša laiks.
7. Katra etapa atpalikušo Dalībnieku laika limitu nosaka Sacensību tiesnešu kolēģija.
8. Ja diviem vai vairākiem Dalībniekiem ir vienāds laiks individuālajā kopvērtējumā, tad augstāku vietu iegūst sportists, kurš ir ieguvis augstāku vietu 4.etapā.
9. Katra komanda var izmantot tikai vienu pavadošo tehniskās palīdzības transporta līdzekli.
10. Tehniskās palīdzības transporta secību etapā nosaka pēc katras komandas labākā (pirmā) dalībnieka rezultāta individuālajā laika klasifikācijā.
11. Bonifikācijas un aktivitātes punkti individuālajā vērtējumā (1 un 4 etapā bonifikācijas netiek piešķirtas):

Finišā:

1. vieta -7 sek. 5 punkti

2. vieta -5 sek. 4 punkti

3. vieta -3 sek. 3 punkti

4. vieta -2sek. 2 punkti

5. vieta -1 sek. 1 punkts

Starpfinišā:

1. vieta -3 sek. 3 punkti

2. vieta -2 sek. 2 punkti

3. vieta -1 sek. 1 punkts

1. Sacensību līderi brauc:
	1. Jauniešiem ar dzeltenas krāsa velokreklu;
	2. Jaunietēm ar rozā krāsas velokreklu;
2. Aktīvākais riteņbraucējs brauc:
	1. Jauniešiem ar zaļas krāsas velokreklu;
	2. Jaunietēm ar gaiši zilas krāsas velokreklu.
3. **Dalības maksa**
4. Dalības maksa - 20EUR.
5. Dalības maksu ir iespējams veikt uz vietas pirms 1.etapa starta vai jāapmaksā ar pārskaitījumu pēc sacensībām. Rēķina izrakstīšanai līdz 2025. gada 20. augustam uz e-pastu rrsk@riga.lv jāiesūta maksātāja rekvizīti:
	1. fiziskai personai - vārds, uzvārds, personas kods, deklarētā dzīvesvietas adrese un rēķina saņēmēja bankas konta numurs, e-pasts uz kuru nosūtīt rēķinu;
	2. juridiskai personai – nosaukums, reģistrācijas numurs, juridiskā adrese un rēķina saņēmēja bankas konta numurs, e – pasts uz kuru nosūtīt rēķinu.
6. RRS audzēkņi Sacensībās piedalās bez maksas.
7. Dalības maksa netiek atgriezta.
8. **Sacensību uzvarētāju apbalvošana**
9. Etapu uzvarētājus Jauniešiem un Jaunietēm apbalvo ar kausu un balvām.
10. Individuālajā kopvērtējumā 1. – 3.vietu ieguvēji Jaunieši un Jaunietes tiks apbalvoti ar kausiem un balvām.
11. Labākie zēni, meitenes, jaunieši, jaunietes un juniores kopvērtējumā tiks apbalvoti ar kausu un balvām.
12. Aktīvākais riteņbraucējs Jauniešiem un Jaunietēm kopvērtējumā tiks apbalvoti ar kausu un balvām.
13. Komandu kopvērtējumā 1. – 3.vietu ieguvējas komandas Jauniešiem tiks apbalvotas ar kausiem, medaļām un balvām.